Aalborg Stiftstidende, 1828-01-01
Tyrkiet er et af de Lande i Europa, som de Flestes Øine have mest været henvendte paa. Storherren viser sig vedvarende som en af Tidens udmærkede Mænd, saavel ved sin Karakterfasthed, som ved Talenter. Faldt hele Verden, sammen om ham, paa vi troe, at han uforfærdes knusedes under dens Ruiner. Afskaffelsen af Janiskarer, disse Tyrkerigets Prætorianer, vil i sin Tid give den Tyrkiske Regering en Tilvæxt af Kraft, som kan blive ikke uvigtig for det politiske Sammenhold, og den fremskridende Dannelse af Tropperne paa vesterlandsk Viis giør Tyrkiet som Militærmagt stedse mindre ubetydeligt, end det hidtil har været. Jmod de Græske Oprørere fortsattes Feiden og Athenens Fæstning erobredes. Det forhen i Oprør værende Grækenland nordenfor den Korinthiske Tange har underkastet sig og er af Tyrken taget til Naade. Paa Morea have Oprørerne endnu Navplia og endeel Fieldstrækninger i deres Besiddelse og der ere i Archipelaget adskillige Øer, som tjene til Samlingsplads for deres Sørøversnekker, thi dertil har den Græske Sømagt nu gandske fornedret sig. Det skulde under slige Omstændigheder vel have været temmelig nær ved Enden af Oprøret i Grækenland, dersom ikke Bistand fra det vestlige Europa havde holdt det paa en Maade vedlige, skjønt vel den mindste Part af de for Grækerne sammenskudte Summer kommer Grækerne til Gode. Den bekjendte Skotske Lykkeridder Thomas Lord Cochrane kom vel til Levanten med en Fregat og fik Bestalling af en Græsk Regering (thi af dem ere der flere), som Overadmiral, men saasom de Græske Sørøvere ved at røve paa egen Haand undgaae at give ham Broderparten af deres Bytte, have de forladt ham og han har kuns sin Fregat og en erobret Tyrkisk Corvette at raade over. Men den forannævnte Overeenskomst imellem de tre Sømagter var af større Vigtighed. De enedes næmlig om, at ville ved Mægling eller med Magten tilvejebringe Vaabenstilstand og stifte Fred imellem Tyrkerne og Grækerne, men da Storherren, ej fandt Føje til at indrømme Jndblanding i en Sag imellem ham og hans Arveundersaatter, saa afviste han Foreslagene om Jmellemkomst. De tre Magter sendte en Flode til de Græske Farvande, hvor den indløb, i en Tyrkisk Havn og brændte der eller ødelagde en Tyrkisk Flode, af hvilken en stor Deel bestod af Skibe, som Paskaen af Egypten havde sendt did. De tre forenede Magters Flode bestod af 10 Linieskibe og et forholdsmæssigt Antal Fregatter og mindre Skibe. Tyrkerne havde kuns tre Linieskibe, men et Overtal af Smaaskibe, der ei kunde bestaae imod saamegen Overvægt af sværere Metal, saa at Følgen blev, at Størstedelen af Tyrkernes Flode tilintetgjordes og de tre Magters Skibe slap ud fra Havnen, de Fleste i usødygtig Stand. Storherren blev ved Efterretningen om denne Tildragelse, vel opbragt mod dem, og afbrød for en Tid al politisk Forbindelse med de tre Magter, men som ved virksom Mellemhandling fra Østerrigsk Side dog blev gjenoprettet. Da imidlertid Storherren har fordret Skadeserstatning, saa vil mindelig Overeenskomst vel ikke let kunne finde Sted, og det lader til efter de nyeste Tidender, som at de tre Magters Ambassadører have forlangt Passe, hvortil den Tyrkiske Udenlandsminister skal have svaret, at de jo kunde reise, naar det behagede dem, og at den en Pas behøvede. Her vil nu altsaa snart Tiden opklare, om Sværdet skal drages, Skeden bortflænges og Tyrkerne maaske drives aldeles ud fra Europas Landemærker. De andre Europæiske store Stater, især Østerrig, ville paa ingen Maade være ligegyldige herved, og Østerrig har, skiønt under Forsikkring om Nevtralitet, trukket en betydelig Troppe magt sammen hen imod Tyrkiets Grændser; men dog er det øiensynligt, at Østerrig, i Betragtning af Tyrkernes redelige og grundærlige Færd mod det i hine farefulde Dage, da Napoleon forgjeves gjorde Alt hos dem, for at formaae dem til at bidrage til Østerrigs Ødelæggelse, nu gjør hvad der staaer i dets Magt, for at opretholde en saadan Nabo. Ogsaa Prøisen har samlet nogle Tropper i Nærheden, af de Polsk Russiske Grændser. Sveits bliver stedse mere fyldt og overfyldt med Jesuiter og Jesuitiskhed. - Om Tyskland og Jtalien vides iøvrigt Jntet at melde, som kan fortjene Opmærksomhed.